The Lumineers

The Lumineers, ամերիկյան ֆոլկ ռոք խումբ, որը ստեղծվել է Կոլորադո նահանգի Դենվեր քաղաքում։ Խմբի հիմնադիրներն են Ուեսլի Շուլցը (վոկալ, կիթառ) և Ջերեմի Ֆրայթսը (հարվածային գործիքներ)։ Շուլցը և Ֆրայթսը 2005 թվականին սկսել են միասին ստեղծագործել և համերգներ տալ Նյու Ջերսի նահանգի Ռեմսի արվարձանում։ Թավջութակահար և վոկալիստ Նեյլա Փեքարեքը միացել է խմբին 2010-ական թվականներին ։ Խմբի ստեղծագործած երաժշտության վրա մեծ ազդեցություն են թողել Բրյուս Սպրինգստինը, Բոբ Դիլանը և Թոմ Փեթթին։ Նրանց ամբողջ աշխարհում ճանաչում են իրենց աշխույժ կենդանի համերգներով և միջազգային  մի քանի հիթերով, ինչպիսիք են օրինակ «Ho Hey», «Stubborn Love», «Ophelia» և «Cleopatra» երգերը։ Խումբը դարձել է ԱՄՆ-ի առաջատար խմբերից մեկը։

The Lumineers-ը ԱՄՆ-ի Dualtone Records ձայնագրման ստուդիայում թողարկել է երկու ալբոմ։ Նրանց առաջին ալբոմը, որի անվանումը համընկնում էր խմբի անվանման հետ՝ «The Lumineers», թողարկվել է 2012 թվականին և Billboard 200-ում զաբղեցրել է երկրորդ հորիզոնականը։ Նրանց երկրորդ ալբոմը՝ «Cleopatra»-ն  թողարկվել է 2016 թվականին և Billboard 200-ում զբաղեցրել է առաջին հորիզոնականը։

Պատմություն

2002–2010 թվականներ. Վաղ տարիներ 
Երբ Շուլցը և Ֆրայթսը սկզբում սկսեցին համագործակցել, միասին երգեր գրել և Նյու Յորքում հանդես գալ, նրանք դա անում էին տարբեր անունների տակ, ինչպես օրինակ Free Beer, 6Cheek և Wesley Jeremiah: Ֆրայթսը ասել է.

2012–2013 թվականներ. The Lumineers 
The Lumineers-ը փորձում էր Նյու Յորքում հաջողության հասնել։ 2009 թվականին Ֆրայթսը և Շուլցը որոշեցին տեղափոխվել Դենվեր։ 2010 թվականին նրանք հանդիպեցին թավջութակահար Նեյլա Փեքարեքին։ Չնայած Փեքարեքը նոր էր ավարտել քոլեջը և որոշել էր դառնալ երաժշտության ուսուցչուհի, նա հանկարծակի տեսել էր Շուլցի և Ֆրայթսի հայտարարությունը, որում պահանջվում էր թավջութակահար։ Նեյլան այդպես հայտնվում է խմբի կազմում։

Որպես երեք անդամ ունեցող խումբ՝ The Lumineers խումբը հանդիպում է Մաքսվել Հյուգսի հետ Դենվերում մի բացօթյա միջոցառման ժամանակ։ Նա առաջարկում է միանալ խմբին՝ որպես մանդոլին նվագող ։ Նա այդպիսով սկսեց հանդես գալ խմբի հետ՝ որպես չորրորդ ոչ պաշտոնական անդամ, և իր ներդրումն ունեցավ խմբի դեբյուտային ալբոմի ստեղծման մեջ։ Սակայն խմբին հարկավոր չէր չորրորդ անդամ, և նրանք բաժանվեցին։

2011 թվականի գարնանը խումբը պայմանագիր կնքեց Onto Entertainment-ի հետ, որը հովանավորեց խմբին Սիեթլի Bear Creek Studio-ում պրոդյուսեր Ռայան Հեդլոքի հետ նոր ալբոմ  ձայնագրելու համար։

2011 թվականի ձմռանը խմբի առաջին սինգլը՝ «Ho Hey»-ը օգտագործվեց ամերիկյան CW հեռուստաալիքի Դիքսիի սիրտը (Hart of Dixie ) ֆիլմի առաջին եթերաշրջանի վերջում։ 2012 թվականի հունվարին Ջոն Ռիչարդսը՝ Սիեթլի KEXP-FM-ի DJ-ը բազմաթիվ ձայնասկավառակների մեջ հայտնաբերեց The Lumineers-ի «Ho Hey» երգը, մեկ շաբաթ ամեն օր նվագեց այն և կոչեց 2012 թվականի լավագույն երգ։ Այդ ամիս խմբին Dualtone Records ձայնագրման ընկերությունը առաջարկեց համագործակցել ։

The Lumineers ալբոմը թողարկվեց 2012 թվականի ապրիլի 3-ին Dualtone Records-ում ։ Խումբն ընդհանուր առմամբ արժանացավ դրական քննադատության։ Metacritic-ը խմբին տվել է 72 միավոր, որը դրական արդյունք է։ Musicperk.com-ը ալբոմը գնահատել է10-ից 8 միավոր՝ մեկնաբանելով. «Եզակի լինելու կայծն իրոք գոյություն ունի»։ 2012 թվականին խումբը շարունակեց ճանաչում ձեռք  բերել։ Նրանց դեբյուտային ալբոմը Billboard 200-ում արժանացավ 2-րդ հորիզոնականին։

2012 թվականի հունիսին ալբոմի առաջին սինգլը՝ «Ho Hey»-ը, Billboard Hot 100-ում զբաղեցրել էի 90-րդ հորիզոնականը, սակայն ավելի ուշ այդ նույն չարթում հասել էր 3-րդ հորիզոնականին ։  Ինչ վերաբերում է 2017 թվականին, թրեքը արդեն վաճառվել է հինգ միլիոն օրինակով ։ Հունիսի 30-ին «Ho Hey»-ը Triple A radio-ում զբաղեցրեց առաջին հորիզոնականը և մնաց այդ հորիզոնականում երկու շաբաթ։ Սինգլը առաջինն էր նաև միջազգային չարթերում ։

2012 թվականի նոյեմբերի 23-ին The Lumineers-ը թողարկեց «Winter» մինի ալբոմը։ 2012 թվականի դեկտեմբերի 5-ին The Lumineers-ը շահեց 2 Գրեմմի մրցանակ՝ որպես լավագույն նոր արտիստ և լավագույն ամերիկյան ալբոմ։ Խմբի երկրորդ սինգլը՝ «Stubborn Love»-ը, Adult Alternative Songs չարթում զբաղեցրեց առաջին հորիզոնականը։ 2013 թվականի հուլիսի 30-ին թողարկվեց խմբի երրորդ սինգլը՝ «Submarines»-ը։ Խմբի մի քանի այլ երգեր, այդ թվում «Scotland» երգը,  օգտագործվեցին «Թագավորությունը» հեռուստասերիալում։

Cleopatra ալբոմ 
Ֆրայթսը և Շուլցը գրել են «The Hanging Tree» երգի երաժշտությունը։ Այդ երգը հետագայում օգտագործվել է «Քաղցած խաղեր» ֆիլմի երրորդ մասում, որտեղ այն հնչել է դերասանուհի Ջենիֆեր Լոուրենսի կարմամբ ։ Երգը թողարկումից անմիջապես հետո Ավստրալիայի, Միացյալ նահանգների և Միացյալ Թագավորության չարթերում ընդգրկվեց թոփ 40 սինգլների շարքում ։

2014 թվականի սեպտեմբերին հայտարարվեց, որ The Lumineers-ը սկսել են աշխատել իրենց երկրորդ ալբոմի վրա։ Այն թողարկվեց 2016 թվականի ապրիլի 8-ին։ Ալբոմի կազմի վրա 1917 թվականի «Կլեոպատրա» ֆիլմի դերասանուհի Թեդա Բարայի լուսանկարն է։ Ալբոմի առաջին սինգլը՝ «Ophelia»-ն թողարկվեց 2016 թվականի փետրվարի 5-ին և շատ արագ զբաղեցրեց Triple A չարտի առաջին հորիզոնականը և մնաց այդտեղ մոտ 13 շաբաթ։ Alternative radio-ում սինգլը նույնպես առաջին տեղում էր։

Ծանոթագրություններ 

Ռոք երաժշտական խմբեր Կոլորադոյից
2002 հիմնադրված երաժշտական խմբեր